title: Escopa
text: Escopa ye a varián brasileña d'o chuego de naipes Escoba, que tamién incluye elementos d'a Escova portuguesa.​ Istos trés  chuegos son varians d'o chuego de naipes italiano Scopa a partir d'a suya varián Scopa di Quindici.
  
  Obchetivo 
  L'obchetivo d'o chuego ye capturar tantas cartas como siga posible a traviés de combinazions de cartas que dan como resultau 15 puntos. Istas combinazions se realizan con una carta d'a mano y una u más cartas d'a mesa.
  
  A baralla y os chugadors 
  S'utiliza una baralla española de 40 cartas, u una baralla franzesa excluyindo os 8, 9, 10 y comodins. Chugan de 2 a 4 personas. Con 2 u 3 personas se chuga individualmén, con 4 personas se chuga por parellas.
  
  Valor d'as cartas 
  Ta obtener a valor de 15 puntos por capturar cartas, s'han d'observar as suyas valors:
   Rei: 10
   Caballo: 9
   Sota: 8
   Siete a l'As: valen seguntes os suyos respeutivos indizes numericos
  
  O chuego 
  O chuego sigue a mesma dinamica que a Escoba, manimenos, en a zaguera ronda as cartas sobre a mesa han de sumar 10, 25, 40 u 55 puntos, si no i hai garra d'istas valors significa que i abió una error y os chugadors u parellas han de comprebar as suyas cartas ganadas.
  
  O chugador u parella que cometió una error pierde os tantos d'o partiu. O chugador u parella que no cometió errors rezibe 6 tantos más os tantos por cada escopa obtenida.
  
  Si no i hai errors en o partiu, cada chugador u parella cuenta debidamén os suyos tantos.
  
  Tanteo 
  Mayor cantidat de cartas: o chugador u parella que obtienga más cartas gana 1 tanto.
  Mayor cantidat de cartas d'oros: o chugador u parella que obtienga más cartas d'oros obtiene 1 tanto.
  Mayor cantidat de cartas siete: o chugador u parella que obtienga más cartas siete gana 1 tanto.
  Siete d'oros (sete belo u guindis): o chugador u parella que obtienga o siete d'oros gana 1 tanto.
  Toz as cartas siete: si un chugador u parella adube obtener totas as cartas siete, gana 1 tanto adizional.
  Totas as cartas d'oros: s'atorgan 3 tantos.
  Os chugadors u parellas tamién ganan 1 tanto adizional por cada escopa obtenida.
  Si l'oponente (u a parella oponente) ha obteniu menos de 10 cartas: s'atorgan 2 tantos.
  
  Comentarios 
  Os chugadors, previo a lo chuego, pueden dezidir no adoptar:
  
  a regla de sumar a valor d'as cartas sobre a mesa en a zaguera ronda d'os partius.
  os siguiens componens d'o tanteo: "totas as cartas siete", "toz as cartas d'oros", "oponente u parella oponente con menos de 10 cartas".
  
  Referencias